Ingrid Larssen utviklet sitt særegne kunstneriske uttrykk da hun rundt 1998 begynte å lage tekstile halssmykker i vaffelsøm. Vaffelsøm gir stoffet en tredimensjonal flate, og Larssen videreutviklet teknikken ved å lage skulpturer av silke sydd i vaffelsøm. Hun fortsatte også å lage tekstile smykker, som hun også utsmykket med objekter fra naturen, blant annet ferskvannsperler og små kråkeboller.